קר עד העצם

קר עד העצם (באנגלית: Winter's Bone) הוא סרט דרמה אמריקאי משנת 2010 בבימויה של דברה גרניק, אודות נערה מתבגרת שמחפשת את אביה. הסרט מבוסס על ספר בעל אותו שם. בסרט משחקים ג'ניפר לורנס וג'ון הוקס. הסרט זכה לביקורות מהללות ופרסים רבים כגון פרס סרט הדרמה הטוב ביותר בפסטיבל סאנדנס. הסרט יצא בפסטיבל סאנדנס בתפוצה מוגבלת ב-21 בינואר 2010, ובשאר ארצות הברית ב-11 ביוני. בישראל הסרט עלה לאקרנים ב-27 בינואר 2011. רי דולי (ג'ניפר לורנס) בת ה-17 היא המבוגרת האחראית במשפחתה; היא מטפלת באחיה ואחותה הקטנים ובאימם שאיבדה את שפיותה. בנוסף, אביה, סוחר סמים, ברח מביתם. יום אחד בא לביתם השריף בסקין (גארט דילאהנט) ומודיע לרי כי אביה ברח ממעצר ומישכן את ביתם כך שאם לא תמצא את אביה תיאלץ המשפחה להתפנות מביתה. רי הולכת לחפש את אביה ובדרך מקבלת עזרה מדודה, טירדרופ (ג'ון הוקס).לבסוף מוצאת רי את אביה מת בתוך נחל ומנסה להוציאו ללא הצלחה. האישה שגילתה לה את מקום גופת אביה עוזרת לה וחותכת בעזרת מסור חשמלי את שתי כפות ידיו לראיה שמת ולכן לא היתייצב למשפט. בסוף הסרט יושבת רי עם שני אחיה על המדרגות מחוץ לביתם, אחיה הקטן שואל את רי אם היא תישאר איתם כי שמע שהיא שוקלת להתגייס לצבא, רי מבטיחה להם שלעולם לא תעזוב אותם. ג'ניפר לורנס - רי דולי ג'ון הוקס - טיירדרופ לורן סוויטסאר - גייל גארט דילאהנט - השריף בסקין דייל דיקי - מירב הסרט זכה לאהדת מבקרי הקולנוע. אתר Rotten Tomatoes המרכז ביקורות קולנוע העניק לסרט דירוג של 94%. מכון הסרטים האמריקאי הכניס את הסרט לרשימת עשרת הסרטים הטובים ביותר לשנת 2010. בנוסף, הסרט קיבל שני פרסים מפסטיבל הסרטים הבינלאומי בברלין. בסוף השבוע הראשון לצאתו של הסרט, הוא הכניס כ-84,797 אלף דולר רק בארבעה בתי קולנוע. נכון ל-9 בינואר הסרט הכניס כ-6,510,827 בארצות הברית וכ-1,549,061 דולר בחוץ לארץ. מועמדות לפרס אוסקר לסרט הטוב ביותר מועמדות לפרס אוסקר לתסריט המעובד הטוב ביותר (אנה רוסליני ודברה גרניק) מועמדות לפרס אוסקר לשחקנית הטובה ביותר (ג'ניפר לורנס) מועמדות לפרס אוסקר לשחקן המשנה הטוב ביותר (ג'ון הוקס) מועמדות לפרס גלובוס הזהב לשחקן הטוב ביותר - סרט דרמה (ג'ניפר לורנס) מועמדות לפרס גילדת שחקני המסך לשחקנית הטובה ביותר בסרט קולנוע (ג'ניפר לורנס) מועמדות לפרס גילדת שחקני המסך לשחקן המשנה הטוב ביותר בסרט קולנוע (ג'ון הוקס) מועמדות לפרס אינדפנדנט ספיריט לסרט הטוב ביותר מועמדות לפרס אינדפנדנט ספיריט לבמאית הטובה ביותר (דברה גרניק) מועמדות לפרס אינדפנדנט ספיריט לתסריט הטוב ביותר (אנה רוסליני ודברה גרניק) מועמדות לפרס אינדפנדנט ספיריט לצלם הטוב ביותר (מייקל מקדונה) מועמדות לפרס אינדפנדנט ספיריט לשחקנית הטובה ביותר בסרט קולנוע (ג'ניפר לורנס) זכייה בפרס אינדפנדנט ספיריט לשחקנית המשנה הטובה ביותר (דייל דיקי) זכייה בפרס אינדפנדנט ספיריט לשחקן המשנה הטובה ביותר (ג'ון הוקס) אתר האינטרנט הרשמי של קר עד העצם "קר עד העצם", במסד הנתונים הקולנועיים IMDb (באנגלית) "קר עד העצם", באתר נטפליקס "קר עד העצם", באתר AllMovie (באנגלית) "קר עד העצם", באתר Rotten Tomatoes (באנגלית) "קר עד העצם", באתר Box Office Mojo (באנגלית) "קר עד העצם", באתר Metacritic (באנגלית) "קר עד העצם", באתר אידיבי "קר עד העצם", באתר Hulu סרטים (באנגלית) "קר עד העצם", במסד הנתונים הקולנועיים KinoPoisk (ברוסית) גיתית גינת, עכבר העיר אונליין, קר עד העצם: סרט שמשאיר את הצופה מרוחק, באתר הארץ, 28 בינואר 2011 אבנר שביט‏, עצם בגרון: על הסרט "קר עד העצם", באתר וואלה, 30 בינואר 2011 מאיר שניצר, עצם העניין: על "קר עד העצם", באתר nrg‏, 30 בינואר 2011 שמוליק דובדבני, מיפוי עצמות, באתר ynet, 30 בינואר 2011 אורי קליין, תעלומה שחייבת להיפתר, באתר הארץ, 4 בפברואר 2011